APSTIPRINĀTS

………………………………

Liepājas pilsētas Izglītības pārvaldes vadītājas p.i.

Inga Ekuze

**Projektu konkursa**

**“Atbalsts Ukrainas un Latvijas bērnu un jauniešu nometnēm”**

**KĀRTĪBA**

**I. Vispārīgie jautājumi**

1. Ir izstrādāta Kārtība, kā Liepājas valstspilsētas pašvaldībā (turpmāk – Pašvaldība) tiek iesniegti, izvērtēti projektu konkursa pieteikumi bērnu un jauniešu nometņu organizēšanai 2022.gada vasaras brīvlaikā (turpmāk – Konkursa pieteikums) un kā Pašvaldība piešķir finansējumu bērnu un jauniešu vasaras nometņu organizēšanai Pašvaldībā.
2. Konkursu organizē Pašvaldības iestāde “Liepājas pilsētas izglītības pārvalde” (turpmāk – Izglītības pārvalde). Informācija par Konkursu tiek publicēta Pašvaldības tīmekļvietnē [www.liepaja.lv](http://www.liepaja.lv), nosakot Konkursa pieteikumu iesniegšanas termiņu. Konkursa Kārtība ar pielikumiem ir pieejami Pašvaldības tīmekļvietnē [www.liepaja.lv](http://www.liepaja.lv).
3. Izglītības pārvalde izsludina projektu konkursu “Atbalsts Ukrainas un Latvijas bērnu un jauniešu nometnēm” (turpmāk – Konkurss), pamatojoties uz Sadarbības līgumu, kas noslēgts starp Valsts izglītības satura centru (turpmāk – VISC) un Izglītības pārvaldi, par projekta “Atbalsts Ukrainas un Latvijas bērnu un jauniešu nometnēm” (turpmāk – atbalsta programma) īstenošanu līdz 2022.gada 31.augustam.
4. Konkursa pieteikumus vērtē un atbalstāmos Konkursa pieteikumus nosaka ar Izglītības pārvaldes rīkojumu izveidota Konkursa komisija (turpmāk – Komisija).
5. Finansējums Konkursa kārtībā atbalstītajiem Konkursa pieteikumiem tiek piešķirts VISC piešķirto valsts budžeta līdzekļu ietvaros, ievērojot šajā nolikumā noteikto kārtību.
6. Konkurss ir atklāts, tajā var piedalīties jebkura pašvaldības institūcija, juridiska un fiziska persona, kura normatīvajos aktos noteiktā kārtībā ir reģistrēta komercreģistrā kā individuālais komersants vai saimnieciskās darbības veicējs, un nevalstiskās organizācijas, iesniedzot Konkursa pieteikumu (turpmāk – Pretendents).
7. Bērnu un jauniešu nometnes organizējamas, ievērojot Ministru kabineta 2009.gada 1.septembra noteikumus Nr.981 "Bērnu nometņu organizēšanas un darbības kārtība".
8. Organizējot nometni, jāievēro Ministru kabineta 2021.gada 28.septembra noteikumu Nr.662 “Epidemioloģiskās drošības pasākumi Covid-19 infekcijas izplatības ierobežošanai” 120. punkts: “Bērnu nometnes organizēšanā ievēro piesardzības pasākumus, kas noteikti Valsts izglītības satura centra vadlīnijās bērnu nometņu organizētājiem. Bērnu nometnē ir noteikta atbildīgā persona un izstrādāta procedūra rīcībai, ja nometnes dalībnieku vai darbinieku vidū konstatēta saslimšana ar Covid-19.” Vadlīnijas piesardzības pasākumiem bērnu nometņu organizētājiem: [www.nometnes.gov.lv](http://www.nometnes.gov.lv)

**II. Konkursa mērķis un uzdevumi**

1. Konkursa mērķis ir nodrošināt atbalstu Ukrainas bērnu un jauniešu valsts valodas apguvei un psihoemocionālajai labbūtībai, integrējoties ar Latvijas bērniem un jauniešiem, pilnveidojot komunikācijas un saskarsmes prasmes gan latviešu valodas apguves nodarbībās, gan daudzveidīgās radošajās norisēs un aktivitātēs.
2. Konkursa uzdevums ir rosināt pašvaldību institūciju, fizisko un juridisko personu, nevalstisko organizāciju iniciatīvu bērnu un jauniešu nometņu izglītojamo 2022.gada vasaras brīvlaikā organizēšanā.

**III. Dalībnieku mērķgrupa**

1. Nometnes dalībnieku mērķgrupa:

11.1. Ukrainas bērni un jaunieši, kuri reģistrēti Valsts izglītības informācijas sistēmā (VIIS), kā arī tie, kuri līdz šim mācījušies attālināti Ukrainas izglītības iestādēs, bet 2022./2023.mācību gadā uzsāks mācības Latvijas izglītības iestādēs;

11.2. Liepājas pilsētas izglītības iestāžu skolēni no 1.līdz 12.klasei;

11.3. bērnu skaits nometnē sadalās līdzvērtīgi – 50%/50% - Liepājas/Ukrainas;

11.4. Pretendents saskaņo ar Izglītības pārvaldi (kontaktpersona – Vadītājas vietniece Inga Ekuze, t. 63489141, inga.ekuze@liepaja.edu.lv) Ukrainas bērnu un jauniešu piederību Liepājas pilsētas izglītības iestādēm.

1. Nometnes dalībnieku skaits – no 15 līdz 25 dalībniekiem. Nometnēs piedalās nemainīga dalībnieku grupa.

**IV. Nosacījumi nometnes īstenošanai**

1. Nometnei jābūt reģistrētai un saskaņotai bērnu nometņu datu bāzē [www.nometnes.gov.lv](http://www.nometnes.gov.lv) .
2. Nometnes īstenošanas laiks ir 2022.gada jūlijs un augusts.
3. Nometnes var tikt organizētas gan dienas, gan diennakts nometnes - telpās, ārpus telpām, telpās un ārpus telpām.
4. Nometnes saturs tematiski un mērķtiecīgi jāveido tā, lai sniegtu atbalstu bērniem un jauniešiem šādos virzienos:
   1. valsts valodas prasmju apguve un pilnveide;
   2. komunikācijas, sadarbības un sociāli emocionālo prasmju pilnveide;
   3. bērnu un jauniešu fizisko aktivitāšu un veselīga dzīves veida paradumu veidošana.
5. Tiek atbalstītas nometnes, kuru plānotais ilgums ir no 6-10 dienām. Dienas nometnes programmas ilgums ir vismaz 6 stundas dienā.
6. Atbalsta apmērs par vienu nometnes dalībnieku dienā ir 20 *euro* apmērā (dienas nometne) vai 40 *euro* apmērā (diennakts nometne).
7. Attiecināmās izmaksas nometnes norisē:
   1. telpu un aprīkojuma, piemēram, telts, noma;
   2. transporta pakalpojumi (sabiedriskā transporta biļetes nometnes dalībniekiem un/vai autobusu noma nometnes dalībnieku pārvadāšanai);
   3. dalībnieku ēdināšana, izmitināšana;
   4. aktivitātēm un nodarbībām nepieciešamie materiāli un kancelejas preces, ieejas biļetes, ja nometnes dalībnieki apmeklē kādu pasākumu vai kultūras/dabas vietu;
   5. nometnes programmas nodrošināšanai nepieciešamās saimniecības preces, t.sk. dezinfekcijas līdzekļi, higiēnas preces;
   6. nometnes programmas nodrošināšanai nepieciešamais mazvērtīgais inventārs;
   7. citas nometnes programmas īstenošanai nepieciešamās izmaksas (piemēram, Veselības inspekcijas saskaņojuma izmaksas);
   8. nometnes personāla (vadītāja, pedagogu, radošo darbnīcu vadītāju, tehnisko darbinieku u.c.) darba samaksa.
8. Neattiecināmās izmaksas ir izmaksas, kas neatbilst Konkursa mērķa sasniegšanai (piemēram, prēmijas, dāvinājumi vai citi materiāli stimulējoši pasākumi nometnes personālam, pamatlīdzekļu iegāde, naudas sodu, līgumsodu, kavējuma procentu apmaksa, bankas pārskaitījumu komisijas maksa, izmaksas, kas jau tiek finansētas no pašvaldības budžeta u.tml. citi izdevumi).

**V. Konkursa pieteikumu iesniegšana**

1. Izglītības pārvalde izsludina pieteikšanos Konkursam Pašvaldības tīmekļa vietnē [www.liepaja.lv](http://www.liepaja.lv), norādot pieteikumu iesniegšanas termiņu.
2. Pretendents, iesniedzot projekta pieteikumu, apņemas ievērot šīs Kārtības noteikumus.
3. Kārtība ir pieejama Pašvaldības tīmekļa vietnē [www.liepaja.lv](http://www.liepaja.lv).
4. Pretendents līdz 2022.gada 14.jūlijam plkst. 17.00 iesniedz Izglītības pārvaldei Konkursa pieteikumu (1.pielikums) un nometnes izmaksu tāmi (2.pielikums);
   1. nometnes vadītāja apliecības kopiju;
   2. Pretendents Konkursa pieteikumu ar norādi Projektu konkursam “Atbalsts Ukrainas un Latvijas bērnu un jauniešu nometnēm” var iesniegt:
      1. slēgtā aploksnē klātienē, Peldu ielā 5, Liepājā, Klientu apkalpošanas centrā;
      2. sūtot pa pastu uz adresi Peldu iela 5, Liepāja, LV 3401. (saņemšanas datums ne vēlāk kā izsludinātā konkursa pieteikuma iesniegšanas datums, kā noteikts 24.punktā.);
      3. elektroniski, ar drošu elektronisko parakstu uz e pasta adresi [info@liepaja.edu.lv](mailto:info@liepaja.edu.lv).
   3. Papildus uz aploksnes jābūt norādītam Pretendenta nosaukumam.
5. Saņemot Konkursa pieteikumus, Izglītības pārvalde tos reģistrē, norādot Pretendenta nosaukumu, saņemšanas datumu un laiku.
6. Pretendents sagatavo Konkursa pieteikumu valsts valodā, uz A4 formāta lapām, datorrakstā.
7. Papildus informācija par projekta iesniegšanu: tālr.26665047; e-pasts: [aelita.jankovska@liepaja.edu.lv](mailto:aelita.jankovska@liepaja.edu.lv)
8. Pretendents ir atbildīgs par sniegto ziņu patiesumu.

**VI. Projektu konkursa komisija**

1. Projektu pieteikumus izvērtē Konkursa komisija.
2. Konkursa komisija sastāv no pieciem locekļiem, tai skaitā konkursa komisijas priekšsēdētāja.
3. Konkursa komisija ir lemttiesīga, ja tās sēdē piedalās ne mazāk kā trīs locekļi. Ja balsis dalās līdzīgās daļās, konkursa komisijas priekšsēdētāja balss ir izšķirošā.
4. Konkursa komisijas locekļi savā darbībā ievēro Latvijas Republikas normatīvos aktus, tai skaitā normatīvo aktu, kas regulē interešu konflikta un tā novēršanu valsts amatpersonas darbībā, nosacījumus, kā arī neizpauž informāciju par fizisko personu datiem un juridisko personu komercnoslēpumiem, kas tiem kļuvusi zināma, pildot konkursa komisijas locekļa pienākumus.
5. Konkursa komisijas sēdes var tikt organizētas klātienē vai attālināti. Lēmumu par konkursa komisijas organizēšanas veidu, norises vietu un laiku pieņem konkursa komisijas priekšsēdētājs.
6. Konkursa komisijas sekretāre organizē sēdes sasaukšanu atbilstīgi konkursa komisijas priekšsēdētaja norādēm.
7. Konkursa komisijas sēdes ir slēgtas, ja Konkursa komisija nav lēmusi citādi.
8. Konkursa komisijas sēdes protokolē Konkursa komisijas sekretārs, kurš nav konkursa komisijas loceklis.

**VII. Projektu pieteikumu izvērtēšanas kārtība un kritēriji**

1. Pirms vērtēšanas uzsākšanas Izglītības pārvalde pārbauda, vai projektu iesniegumi atbilst šīs Kārtības prasībām. Ja pieteikumā norādītajā informācijā tiek konstatēti kādi trūkumi, Izglītības pārvalde elektroniski pieprasa nometnes projekta iesniedzējam novērst konstatētos trūkumus divu darbdienu laikā. Ja trūkumi netiek novērsti norādītajā termiņā, projekta iesniegums netiek vērtēts.
2. Konkursa komisijai ir tiesības noraidīt pieteikumu, kas neatbilst Kārtībā norādītajām prasībām.
3. Konkursa komisija veic iesniegto Projektu izvērtēšanu, ņemot vērā šādus kritērijus:
   1. projekta atbilstība konkursa mērķim un uzdevumiem;
   2. nometnes aktivitātes un īstenošanas gaita ir atbilstoša dalībnieku vecumam un interesēm un nometnes mērķiem;
   3. nometnē tiek pielietotas daudzveidīgas darba formas un metodes, kā arī inovatīva un radoša pieeja;
   4. nometne nodrošina dalībniekiem iespēju lietderīgi un daudzveidīgi pavadīt brīvo laiku;
   5. projekta budžets ir precīzs, izmaksas pamatotas un atbilst plānotajai nometnes programmai;
   6. nometnes vadītāja, speciālistu, darbinieku un palīgu kompetence un iepriekšējā pieredze nometņu rīkošanā un/vai darbā ar mērķa grupu;
   7. projekts ir saturiski un tehniski kvalitatīvs un pārliecina par nometnes veiksmīgu realizāciju.

**VIII. Finansējuma piešķiršanas kārtība**

1. Finansējums nometnēm tiek piešķirts uz līguma pamata starp pieteikuma Pretendentu un Izglītības pārvaldi.
2. Ar atbalstītā projekta pieteikuma Pretendentu tiek noslēgts līgums ne vēlāk kā septiņas dienas pirms nometnes sākuma.
3. Slēdzot līgumu, Pretendents iesniedz nometnes dalībnieku sarakstu (3.pielikums) un noslēgto līgumu kopijas ar dalībnieku likumiskajiem pārstāvjiem par bērna piedalīšanos nometnē.
4. Nepietiekama nometnes dalībnieku skaita gadījumā finansējums projekta īstenošanai netiek pārskaitīts.
5. Maksimālais atbalsta apjoms ir 20,00 *euro* dienā par viena bērna dalību 6-10 dienu dienas nometnē, 40 *euro* dienā par viena bērna dalību 6-10 diennakšu ilgā diennakts nometnē.
6. Viens nometņu organizētājs var īstenot vairākas nometnes.
7. Bērnu dalība nometnē tiek nodrošināta bez likumisko pārstāvju līdzfinansējuma.
8. Piešķirto, bet nometnes organizēšanai neizlietoto finansējumu nometnes organizētājs atmaksā Izglītības pārvaldei.
9. Ja faktiskais bērnu skaits nometnē ir mazāks nekā ar bērnu likumiskajiem pārstāvjiem noslēgto līgumu skaits par dalību nometnē:
   1. piešķirtais finansējums ir pilnībā attiecināms gadījumos, kad bērns vai jaunietis nav piedalījies nometnē attaisnojošo iemeslu dēļ (ārsta zīme slimības gadījumā, bērna likumiskā pārstāvja iesniegums nometnes organizētājam par objektīviem apstākļiem nometnes neapmeklēšanai);
   2. piešķirtais finansējums ir pilnībā attiecināms uz neatgūstamajām izmaksām;
   3. pārējos gadījumos piešķirto finansējumu nometnes organizētājs atmaksā atpakaļ pašvaldībai.
10. Pēc līguma noslēgšanas Izglītības pārvalde pārskaita nometnes organizētājam avansu līdz 90% apmērā no piešķirtā finansējuma. Atlikusī finansējuma daļa tiek pārskaitīta pēc pārskata (4.pielikums) iesniegšanas Izglītības pārvaldē un tā saskaņošanas.
11. Nometnes organizatoram pārskats par piešķirtā finansējuma izlietojumu jāiesniedz 7 darba dienu laikā pēc nometnes noslēguma.

**IX. Nometnes īstenošanas kontrole**

1. Izglītības pārvaldei ir tiesības veikt Konkursa pieteikumā norādītā izpildes kontroli nometnes īstenošanas laikā.
2. Ja nometne netiek īstenota Kārtībā noteiktajā termiņā un atbilstoši Konkursa pieteikumam, vai tiek konstatēti finanšu pārkāpumi, Komisija lemj par piešķirtā finansējuma daļēju vai pilnīgu atmaksu.

**1.pielikums**

Projektu konkurss

“**Atbalsts Ukrainas un Latvijas bērnu un jauniešu nometnēm**”

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | | | | | | | |
| **PROJEKTU KONKURSA**  **PIETEIKUMS** | | | | | | | | Liepājas pilsētas Izglītības pārvalde  Peldu iela 5  LV-3401, Liepāja, Latvija  tālr.: +371 3424534  e-pasts info @liepaja.edu.lv |
|  | | | | | | | | |
| Reģistrācijas datums | | | | | | Reģistrācijas numurs: | | |
|  | | | | | | | | |
| **Projekta pieteicējs -** | | | | | | | | |
| Reģistrācijas numurs | | | | | | | | |
| Tālrunis; e-pasts | | | | | | | | |
| Adrese: | | | | | | | | |
| Līgumslēdzējas personas vārds, uzvārds, amata nosaukums: | | | | | | | | |
| **Nometnes vadītājs** (apliecības Nr.; derīguma termiņš): | | | | | | | | |
| tālr.: | | e-pasts: | | |  | | | |
| NOMETNES NOSAUKUMS | | | | | | | | |
| Nometnes veids (*vajadzīgo pasvītrot*): | dienas  diennakts | | **Nometnes dalībnieku mērķgrupas raksturojums (arī vecums) -** | | | | | |
| Nometnes norises laiks: | | | | | | | Dalībnieku skaits: | |
| Nometnes norises vieta/iestāde: | | | | | | | Grupu skaits: | |
| Bankas rekvizīti:  Bankas nosaukums | | | | Bankas konta Nr.:  Bankas kods: | | | | |
| Nometnes organizētāja iepriekšēja pieredze nometņu organizēšanā (max 5 teikumi) | | | |  | | | | |
| Nometnes mērķis, uzdevumi un pamatojums | | | |  | | | | |
| **Īsa nometnes anotācija** – saturiskais raksturojums ( kādas aktivitātes tiks ietvertas valsts valodas apguvei, socializēšanās un integrācijas prasmju pilnveidei, citu prasmju apguvei) | | | |  | | | | |
| Dienas plānojums | | | |  | | | | |
| Sasniedzamie rezultāti | | | |  | | | | |

Nometnes organizētājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, paraksta atšifrējums)

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.pielikums**

Projektu konkurss

“**Atbalsts Ukrainas un Latvijas bērnu un jauniešu nometnēm**”

**Bērnu un jauniešu vasaras nometnes**

……………………………………………………………… (nosaukums)

**TĀME**

|  |  |  |
| --- | --- | --- |
| N.p.k. | Izdevumu pozīcijas  **(Atšifrēt katrai pozīcijai apakšpozīcijas)** | Plānotās izmaksas (EUR) |
| 1. | Telpu, teritorijas un aprīkojuma noma |  |
| 2. | Transporta pakalpojumi (sabiedriskā transporta biļetes nometnes dalībniekiem un/vai autobusu noma nometnes dalībnieku pārvadāšanai) |  |
| 3. | Dalībnieku ēdināšana |  |
| 4. | Naktsmītnes |  |
| 5. | Aktivitātēm un nodarbībām nepieciešamie materiāli un kancelejas preces |  |
| 6. | Ieejas biļetes |  |
| 7. | Saimniecības preces, t.sk. dezinfekcijas līdzekļi, higiēnas preces |  |
| 8. | Mazvērtīgais inventārs |  |
| 9. | Medikamenti |  |
| 10. | Nometnes personāla (vadītāja, pedagogu, radošo darbnīcu vadītāju, tehnisko darbinieku u.c.) darba samaksa. **Atšifrēt personālu, kam paredzēts finansējums** |  |
| 11. | Darba devēja sociālais nodoklis, u.c. |  |
| 12. | Citi izdevumi (atšifrēt) |  |
| 13. | Veselības inspekcijas saskaņojuma izmaksas |  |
|  | **Izmaksas KOPĀ** (t.sk.nodokļi) |  |
|  | **Vidējās izmaksas dienā** (t.sk.nodokļi) **vienam dalībniekam** |  |
|  | **Piedāvātā līgumcena** (līgumcena tiek aprēķināta **-** vidējās izmaksas dienā vienam dalībniekam reizinot ar plānoto dalībnieku skaitu un plānoto nometnes ilgumu dienās) |  |

Nometnes organizētājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, paraksta atšifrējums)

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.pielikums**

Projektu konkurss

“**Atbalsts Ukrainas un Latvijas bērnu un jauniešu nometnēm**”

**Bērnu un jauniešu vasaras nometne**

……………………………………………………………… (nosaukums)

**DALĪBNIEKU SARAKSTS**

|  |  |  |  |  |  |
| --- | --- | --- | --- | --- | --- |
| N.p.k. | Dalībnieka vārds, uzvārds | Izglītības iestāde | Vecums/klase | Ukrainas skolēns | Latvijas skolēns |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Nometnes organizētājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(amats, paraksts, paraksta atšifrējums)

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Informācija par personas datu apstrādi**

Pārzinis personas datu apstrādei ir Liepājas pilsētas pašvaldības iestāde “Liepājas pilsētas pašvaldības administrācija” (Liepājas pilsētas pašvaldība), adrese: Rožu iela 6, Liepāja, tālrunis: 63404750, elektroniskā pasta adrese: info@liepaja.lv. Pārziņa Personas datu aizsardzības speciālista kontaktinformācija: tālrunis 63422331, adrese: Rožu iela 6, Liepāja, elektroniskā pasta adrese: das@liepaja.lv.

Jūsu personas datu apstrādes mērķis – **Pašvaldības finansēto pasākumu finanšu līdzekļu izlietojuma pārbaudei un kontrolei**.

Papildus informāciju par minēto personas datu apstrādi var iegūt Liepājas pašvaldības tīmekļa vietnes www.liepaja.lv sadaļā Privātuma politika vai klātienē Apmeklētāju pieņemšanas centrā, Liepājā, Rožu ielā 6.

\**Aizpildāmās rindas ir iespēja pievienot vai izdzēst pēc nepieciešamības. Informēšanai par personas datu apstrādi jābūt katrā nākošajā reģistrācijas lapā, ja vienas aktivitātes ietvaros, tādas ir vairākas.*

4.pielikums

Projektu konkurss

“**Atbalsts Ukrainas un Latvijas bērnu un jauniešu nometnēm**”

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nometnes organizētājs)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(kontaktinformācija - adrese, tālrunis)

**PĀRSKATS  
par nometnes norisi un finansējuma izlietojumu**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nometnes nosaukums)

1. Nometnes dalībnieku mērķgrupas raksturojums:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Īsa nometnes anotācija – saturiskais raksturojums

|  |
| --- |
| **Kādas aktivitātes tika ietvertas valsts valodas apguvei, socializēšanās un integrācijas prasmju pilnveidei, citu prasmju apguvei** |
|
|  |

1. Nometnes norises laiks - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Dienas vai diennakts nometne - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Nometnes garums dienās: \_\_\_\_\_\_\_\_\_\_\_\_\_\_
4. Bērnu un jauniešu skaits nometnē saskaņā ar noslēgtajiem līgumiem starp nometnes organizētāju un dalībnieku likumiskajiem pārstāvjiem:

|  |  |  |
| --- | --- | --- |
| **Ukraiņu bērnu un jauniešu skaits** nometnē saskaņā ar noslēgtajiem līgumiem starp organizatoru un bērnu likumiskajiem pārstāvjiem (Valsts izglītības informācijas sistēmas dati) | **Latvijas bērnu jauniešu skaits** nometnē saskaņā ar noslēgtajiem līgumiem starp organizatoru un bērnu likumiskajiem pārstāvjiem (Valsts izglītības informācijas sistēmas dati) | Ārpus Valsts izglītības informācijas sistēmas datiem piesaistīto Ukrainas bērnu un jauniešu skaits |
|
|
|
|  |  |  |

1. Neattaisnotu iemeslu dēļ kavēto dienu skaits kopā:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Attaisnoto kavējumu dienu skaits: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Par izlietoto finansējumu:

|  |  |  |  |  |
| --- | --- | --- | --- | --- |
| Izlietotais finansējums **atlīdzībai** no valsts budžeta līdzekļiem  *(euro)* | Izlietotais finansējums **precēm** no valsts budžeta līdzekļiem  *(euro)* | Izlietotais finansējums **pakalpojumiem** no valsts budžeta līdzekļiem  *(euro)* | **Izlietotais finansējums kopā** (atlīdzībai,precēm un pakalpojumiem) no valsts budžeta līdzekļiem  *(euro)* | Izlietotais finansējums **uz vienu bērnu vienā dienā** no valsts budžeta līdzekļiem  *(euro)* |
|  |  |  |  |  |

Pavisam izlietoti:

EUR \_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Pielikumā attaisnojošo finanšu dokumentu kopijas uz \_\_\_\_\_\_\_\_\_\_\_\_\_\_\_\_\_\_\_\_\_ lapām.

Nometnes organizētājs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts, paraksta atšifrējums, amats)

Datums \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pārskatu saskaņoja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vārds, uzvārds, amats, paraksts)

Datums\_\_\_\_\_\_\_\_\_\_\_\_\_\_\_\_\_\_\_\_